NVG laat vaar sake teen Mandla | Maroela Media
Luxolo Tyali, 'n woordvoerder van die NVG, het gesê die aanklagte hou verband met beweerde bigamie en dat hy met grafte gepeuter het. "Albei sake is reeds 'n geruime tyd gelede aan ons voorgelê. Ons het die dossiere nagegaan en dit terugverwys na die polisie vir verdere ondersoek," het Tyali gesê.
Toe die NVG die dossiere teruggekry het, het hy dit deurgegaan en bevind daar is nie genoegsame bewyse wat deur 'n hof toelaatbaar sou wees nie.
In Julie het 16 lede van die Mandela-familie 'n klagte teen Mandla aanhangig gemaak nadat hy glo erken het dat hy die oorskot van drie van Mandela se kinders in Qunu opgegrawe en by sy privaattuiste in Mvezo begrawe het.
Op 3 Julie is die drie kinders se liggame weer opgegrawe en in Qunu herbegrawe.
Die tweede aanklagte van bigamie het in Desember 2011 aan die lig gekom toe Mandla se eerste vrou, Thanda Mabuna-Mandela, die klagte teen hom aanhangig gemaak het. Hy het na bewering 'n hofbevel verontagsaam en met Mbali Makhathini, 'n vrou van Pietermartizburg, getrou. Mandla en Thanda het hul egskeiding in 2008 begin, nadat hulle in 2004 binne gemeenskap van goedere getrou het.
Hof sê oor Mandela-grafte
Dringende interdik teen Mandla Mandela
Die Mandela-familienaam tel nogal in sy guns, hoor.
Altwee hierdie sake behoort uit 'n bewysregtelike oogpunt nie noemenswaardige problem vir die staat op te lewer tydens 'n vervolging nie. Die NVG is soos ons weet nie altyd doeltreffend nie en veral nie as die verdagtes hoe profielmense is nie.